《摊破浣溪沙 西溪访陆处士作》
清代·宋琬

三月杨梅正作花。板桥敧侧俯晴沙。闲觅柴门无径路，柳阴遮。

燕子悤忙营社稷，蜂儿辛苦作官衙。问著山翁都不识，野人家。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。